google/wiki40b huggingface dataset:
Elektronisk dokument

Et elektronisk dokument er alle slags elektroniske mediinnhold (annet enn dataprogrammer eller system filer) som er ment å bli brukt av maskiner.
Opprinnelig ble elektroniske data ansett som noe internt - det endelige produktet var alltid på papir. Utviklingen av datanettverk har imidlertid gjort det slik at i de fleste tilfeller er det mye mer praktisk å distribuere elektroniske dokumenter enn trykte. Forbedringene i elektroniske skjermteknologier betyr at i de fleste tilfeller er det mulig å vise dokumenter på skjermen istedenfor å skrive dem ut. På denne måten kan man spare papir og lagringsplass til papirdokumenter.
Imidlertid har bruken av elektroniske dokumenter for endelig presentasjon istedenfor papir skapt problemet med flere uforenlige filformater. Selv ren tekst datafil er ikke fri for dette problemet - for eksempel under MS-DOS, kan de fleste programmer ikke fungere som de skal med UNIX- tekstfiler (se linjeskift), og for ikke-engelsktalende har de ulike kodesettene alltid vært en kilde til problemer.
Enda mer problemer er forbundet med komplekse filformater av ulike tekstbehandlere, regneark og grafikk-programvare. For å avhjelpe problemet har mange programvareselskaper distribuert gratis file viewere for sine proprietære filformater (ett eksempel er Adobes Acrobat Reader). Den andre løsningen er utvikling av standardiserte ikke-proprietære filformater (for eksempel HTML, Opendocument) og elektroniske dokumenter for spesialiserte bruksområder som har spesialiserte formater - den spesialiserte elektronisk artikkel i fysikk bruker TeX eller Postscript.
Pseudeuophrys

Utbredelse

Pseudeuophrys er utbredt i Europa, Asia og Nord-Afrika. De er innført i Nord-Amerika.

Utseende

Pseudeuophrys artene er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti (forkropp), kalt prosoma eller cephalothorax. Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. 
Hoppeedderkopper skiller seg ut ved at de har evnen til i en viss grad å fokusere blikket.
Most valuable player

Betegnelsen i forskjellige sportsgrener

I National Hockey League (NHL) utdeles Hart Memorial Trophy til den mest verdifulle spilleren under den vanlige sesongen og Conn Smythe Trophy til den mest verdifulle spilleren under sluttspillet om Stanley Cup gjennom en avstemning blant ishockeyjournalistene i deres forening Professional Hockey Writers' Association. Dessuten utdeles Lester B. Pearson Award til den mest verdifulle spilleren under den vanlige sesongen av National Hockey League Players’ Association.
I både ishockey-VM og ishockeyturneringene under vinter-OL utdeles en pris til den mest verdifulle spilleren i turneringen av International Ice Hockey Federation (IIHF).
I National Basketball Association (NBA) utdeles det priser til den mest verdifulle spilleren i den vanlige NBA-sesongen og under NBA-sluttspillet gjennom en avstemning blant basketballjournalistene.
MVP er det begrep som også forekommer som en pris eller tilstand i spill. MVP betegner ofte den spilleren eller karakteren med mest poeng eller mest drap i løpet av en runde. Begrepet blir blant annet benyttet i Halo 3, Team Fortress 2, Gear of War 3 og Call of Duty
Norrbottens län

Landskap

Norrbottens län består av landskapet Norrbotten og den nordlige delen av svensk Lappland.

Administrasjon

Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.
Den brennende sengen

Innhold

Filmen og boka er basert på den virkelige hendelsen om Francine Hughes som i 1977 ble arrestert for å ha drept sin brutale og alkoholiserte mann ved å sette fyr på sengen hans mens han sov.

Om filmen

Filmen vant i 1985 en Golden Globe i kategorien "Best Performance by an Actor in a Supporting Role in a Series, Mini-Series or Motion Picture Made for TV" (Paul Le Mat). Den ble samme år nominert til 8 Emmy-priser.
Filmen vakte stor oppmerksomhet da den ble vist på TV og bidro til å sette koneplaging på dagsordenen.
Lee Petty

Karriere

Petty kjørte sitt første race 34 år gammel, da NASCAR avholdt sitt første race. Han startet sitt eget team, Petty Enterprises, som senere ble drevet av sønnen Richard med store fremganger. Lee tok selv tre titler, noe ikke mange har klart. Hans titler kom i 1954, 1958 og 1959. Sistnevnte år var Petty den første som vant Daytona 500 (Daytona International Speedway) etter å ha beseiret Johnny Beauchamp i en så tett duell at det tok NASCAR to dager å granske målfotoet. Han kjørte sitt siste race i 1964 i Watkins Glen International.
Petty døde 86 år gammel i 2000 av aneurisme.
Alcyon

Opprinnelse

Selskapet ble stiftet i 1902 av Edmond Gentil, i Neully, Seine. Først startet selskapet produksjon av sykler, deretter motorsykler før selskapet begynte med bilproduksjon.

Før 1. verdenskrig: Trehjulsbiler

I 1912 flyttet selskapet til Corbevoie, Seine, og før 1. verdenskrig produserte Alcyon trehjulsbiler med én sylinder, og 7 eller 8 hestekrefter. Disse modellene var tilgjengelige fra 1906 til 1911.

Bilproduksjon i mellomkrigstiden

I 1914 byttet selskapet navn til Automobiles Alcyon, og på 1920-tallet startet selskapet produksjon av biler med totakts boksermotorer. Senere lanserte selskapet en liknende modell med bare én sylinder, som ble en flopp. Dette sørget for at selskapet gikk konkurs i 1928. Edmond Gentil eide noen andre selskaper som drev med produksjon av sykler og motorsykler, men forsøkte seg aldri mer på bilproduksjon.
Julodinae

Utseende

Middelsstore til store, kraftige, hvelvede praktbiller. Kroppen har ofte spredte, oppstående hårdusker. I likhet med mange andre biller som lever i tørre områder har de et svært tykt og hardt hudpanser.

Levevis

Denne underfamilien lever særlig i tørre områder. De voksne billene finnes gjerne krypende på bakken.
I alle fall noen av artene er knyttet til tørketålende busker og trær i erteblomstfamilien.

Utbredelse

Gruppen har flest arter i Afrika, men forekommer også i varme, tørre områder i Asia østover til Kina og med noen få arter i det sørligste Europa.
Synteliidae

Utseende

Middelsstore (S. histeroides er 11-16 mm), avlange, flate, blanke biller. De ligner på stumpbiller men har en mer avlang kroppsform. Hodet er stort, omtrent så bredt som brystskjoldet, med store, fremoverrettede kjever (mandibler). Fasettøynene er små og stikker ikke ut fra omrisset av hodet. Antennene er kølleformede med en kompakt, fire-leddet kølle. Brystskjoldet (pronotum) er omtrent like langt som bredt, blankt, med en smal, tydelig avsatt list langs bak- og sidekantene. Brystskjoldet er bredest ved de litt fremstikkende fremhjørnene. Dekkvingene er lenger enn til sammen brede, og er tvert avkuttet bakerst slik at bakkroppsspissen (pygidiet) er udekket. Denne er tett og grovt punktert. Hos noen arter er punktstripene nær midten av dekkvingene ufullstendige (som hos stumpbiller), slik at det er et tydelig, speilblankt felt i midten, andre arter har fullstendige punktstriper. Beina er korte og kraftige, leggene (tibiae) har flere pigger på utsiden og dessuten en kraftig spore på frem- og mellomleggene. Føttene er slanke.

Levevis

Økologisk ligner Synteliidae trolig på sine slektninger stumpbillene.
Octinodes

Utseende

Middelsstore (10 - 20 millimeter), slanke, rødbrunlige til mørkbrune smellere. Hannene har kamformede antenner. Pronotum har spisst, skrått uttrukne bakhjørner.

Utbredelse

Slekten er bare kjent fra det sørvestlige USA øst til Texas, og videre sørover i den neotropiske økosonen.
Borrowdale (Harare)

Borrowdale er en velstående forstad nord i Harare i Zimbabwe.

Kontrovers

I 2006 ble flere innbyggere (inkludert britiske aristokrater) av den for det meste velstående hvite forstaden kastet ut fra sine hjem på grunn av nærheten til Mugabes nye hjem i forstaden. I 2007 kom forstaden igjen i søkelyset da det ble meldt om at 100 hovedsakelig hvite ungdommer hadde blitt arrestert under et raid mot nattklubben Glow Nightclub. De ble transportert i to politibusser og avholdt på politikammeret i sentrum av Harare. Ifølge øyevitner ble flere av ungdommene angrepet av politiet. I 2008 meldte The Guardian om stadig mer fiendtlig innstilte holdninger til det urbane hvite samfunnet i Zimbabwe.
Nils Holgersson-plaketten

Nils Holgersson-plaketten er en litteratur for svenske forfattere av barne- og ungdomslitteratur. Den er blitt delt ut av Svensk Biblioteksförening på Selma Lagerlöfs fødselsdag, 20. november, siden 1950. Fra 2003 er det også delt ut prispenger på 10 000 kroner.
El Ferdan-broen

Historie

Den første jernbanebroen over Suezkanalen ved El Ferdan ble ferdig i april 1918, til nytte for Palestine Military Railway. Den ble ansett for å være en hindring for skipstrafikken, så etter første verdenskrig ble den fjernet. En svingbro i stål ble bygget i 1942 (under andre verdenskrig), men den ble skadet av et dampskip og fjernet i 1947. En dobbel svingbro ble ferdig i 1954, men Suezkrisen i 1956 avbrøt jernbaneforbindelsen over kanalen for tredje gang. En erstatningsbro ble ferdig i 1963, men den ble ødelagt av egypterne i 1967 under seksdageskrigen. Den nåværende broen ble bygget i 2001.

Vesentlige utviklingsprosjekter i regionen

El Ferdan-jernbanebroen var ledd i en større strategi om å utvikle området omkring Suezkanalen, inkludert andre prosjekter som Ahmed Hamdi-tunnelen under Suezkanalen (ferdig i 1983), strømkabelen over Suezkanalen og Suezkanalbroen (ferdig i 2001).

Broen i dag

En ny Suez-kanal ble utgravd i 2014-2015 og det er behov for en ny bro der. El Ferdan-broen er således blitt foreldet.
Q

Q er den syttende bokstaven i det latinske alfabetet. Den tilhører gruppen vi kaller konsonanter. Uttales "ku".
Ropalopus clavipes

Utseende

En middelsstor (10-23 mm), nokså slank, svart trebukk. Den kan kjennes fra de andre Ropalopus-artene som er funnet i Norden på at den i gjennomsnitt er større og bredere, og på at hvert antenneledd har en liten tann i spissen. Antennene er svarte og tysdelig lengre enn kroppen. Pronotum er litt bredere enn langt, med sterkt runde sider, grovt punktert og matt. Dekkvingene er nokså brede, parallellsidige med markerte, rettvinklede skuldre. De er mattsvarte og overflaten er læraktig. Dekkvingene dekker bakkroppsspissen. Lårene er noe fortykkede, beina er helt svarte.

Levevis

Larven utvikler seg under barken av løvtrær, blant andre selje, lønn, bøk og eik. Hunnene legger egg på uttørkede, nylig døde greiner, som må være soleksponerte. Larveutviklingen tar to år. De voksne billene kan finnes i juni-juli og besøker gjerne blomster.

Utbredelse

Arten er utbredt i Mellom- og Sør-Europa, men ikke i de vestligste områdene, og østover til Iran. I Norden er den bare funnet på Lolland i Danmark, men ikke på over 100 år.
Tranøy (Hamarøy)

Tranøy, eller Tranøya, er ei bygd i Hamarøy kommune i Nordland som ligger på nordøstsiden av Nordneset, omtrent 11 kilometer nord for kommunesenteret Oppeid. Tranøyområdet, som også omfatter Sommersel, Helland, Hamlot, Brennvik og noen andre gårdsbruk, har til sammen 53 innbyggere i 2012.
Tranøy har flere servicebedrifter knyttet til turistnæringen med overnattings- og serveringssteder samt gallerier. Tidligere matvarebutikk og grunnskole. Tranøy fyr ligger ut mot Vestfjorden 2,5 kilometer vest for Tranøy. Naturreservat i sørøst. Endepunkt for Fv665.
Shock of the Hour

Bakgrunn

I 1992 ga MC Ren ut sin første solo-utgivelse, EP-en Kizz My Black Azz. EP-en ble en stor suksess. Med veldig lite promotering og nesten ingen radiostøtte den solgte en million kopier og ble sertifisert som platina under bare tre måneder. Etter utgivelsen ble lovt et etterfølgende album som skulle bli kalt Life Sentence. Men i 1993, få måneder albumet ble gitt ut, konverterte MC Ren til Islam, og situasjonen endret seg. Halve albumet hadde allerede blitt innspilt og ble kalt gangster-delen, mens den andre halvparten handlet om MC Ren møte med Islam.
Neoalosterna

Utseende

Middelsstore (ca. 11-12 millimeter), slanke trebukk. På farge er de enten svarte med rødt hode og pronotum eller svarte med gulbrune dekkvinger og bein. Antennene er tynne og litt kortere enn kroppen. Pronotum er klokkeformet med litt uttrukne bakhjørner. Dekkvingene er jevnt avsmalnende bakover, beina middels lange med litt fortykkede lår.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er vidt utbredt i Nord-Amerika, med én østlig og én vestlig art.
Slaget ved Mykale

Bakgrunn

Våren 479 f.Kr. begynte forskjellige joniske byer å gjøre opprør mot sine persiske herskere. Dette gikk ikke særlig godt i det hele tatt, og snart var de tvunget til å vende seg til det greske fastlandet etter hjelp. Et møte ble kalt sammen i Athen, og ambassadører fra flere joniske byer, Athen og Sparta møttes tidlig på sommeren. Møtet imponerte ikke kommandanten til de persiske styrkene i Thessalia, Mardonios, derfor sendte han betingelser til Athen med krav om at de forholdt seg nøytrale. Da de nektet, begynte den spartanske delegasjonen på hjemturen for å forberede krig. Imens nådde Mardonios sine styrker snart Athen, men borgerne hadde allerede trukket seg tilbake til Salamis. Mardonios trodde at athenerne var klar til å overgi seg, sendte dem betingelser, men disse ble igjen avslått.
Mens spartanerne forberedte seg for krig og til slutt samlet en styrke på 5000 samt 35 000 allierte, ankom en delegasjon fra Samos og ba om hjelp. Den greske flåten på 110 skip seilte fra Delos under kommandoen til Leotykides, en spartaner.

Etterspill

Spartanerne returnerte til fastlandet etter at perserne var beseiret. Men de joniske byene var nå i et forbund med Athen og dannet det som bare kunne regnes som et athensk imperium. Athen var tidligere avhengig av Sparta, men begynte nå i økende grad å utøve uavhengighet, noe som til slutt førte til utbruddet av peloponneserkrigen.
Cristophyllarthrius

Utseende

Phyllarthriini er middelsstore, avlange trebukker. Antennene er kortere enn kroppen, i alle fall hos noen er de kraftig sagtakkede, leddene utvidete. Pronotum er rundet uten pigger eller knøler på sidene. Dekkvingene er parallellsidige, spissen rundet.

Levevis

Ingenting er kjent om biologien til disse trebukkene.

Utbredelse

Gruppen er utbredt i Afrika.
Lucanus kazumiae

Kjennetegn

En ganske stor ( millimeter), kraftig, brunrød hjortebille. Hannen er svært kraftig bygd. Hodet er betydelig bredere enn pronotum, i alle fall hos store eksemplarer. Mandiblene er krumme, med en liten tann litt utenfor midten, kløvet i spissen. Innersiden er sagtakket i nesten hele lengden.  De knebøyde antennene har vanligvis en fire-leddet vifte. Kjølene langs sidene og bakkanten av hodet er ganske høye, hodet er litt utvidet bakover, tinningene rundede. Pronotum er firkantet, mye bredere enn langt. Dekkvingene er mahognifargede. Beina har røde lår. Hunnen er betydelig mindre og mørkere, uten de forstørrede kjevene.

Utbredelse

Arten er bare kjent fra det nordlige Vietnam.
23. januar

Navnedag

Emil, Emilie, Emma, Emily
Slengball

Slengball er en kasteøvelse i friidrett. Den går ut på å kaste så langt som mulig en ball med en om lag 15 cm lang reim. Ballen skal være minst 52 cm i omkrets. Ballen skal kastes ved å holde i reimen. Det er ingen begrensning på hvor lang fart utøveren kan ta før kaste, men det vanligste er å snurre en runde rundt seg selv før ballen slippes.
Det konkurreres i dag ikke i slengball på seniornivå, men det var blant annet NM-øvelse for kvinner fra 1951 til 1956.
Ballen skal veie 1 kg i klassene 10–14 år 0,7 kg i klassene 7–9 år.
Florina kullkraftverk

Florina kullkraftverk er et kullkraftverk i området Florina i Hellas. Det har en installert produksjonskapasitet på 330 MW fordelt på 1 blokk / turbin. Operatør er Public Power Corp.
Anlegget ble utbygd i årene 2000–2003. Brenselstypen er brunkull (lignitt), i likhet med situasjonen for alle de greske termiske kraftverkene.
Afghanistan International Bank

Afghanistan International Bank (AIB) er en lokal forretningsbank i Afghanistan med hovedsete i Kabul. Banken har syv avdelingskontorer i de største byene i landet. AIB har internasjonale aksjonærer, to afghanske næringsgrupper, en afghansk/amerikansk næringsgruppe og Den asiatiske utviklingsbanken. AIB åpnet i 2004 og er en av de første bankene som har blitt grunnlagt i landet i løpet av de siste 23 årene. Banken opererer fra AIB House, som ligger i Wazir Akbar Khan-distriktet i Kabul by.
AIB driver hovedsakelig grossist- og banktjenester i samarbeid med blant andre multilaterale organisasjoner, FN-enheter, ikke-statlige organisasjoner, ambassader, utenlandske militære styrker, afghanske statlige institusjoner samt utenlandske og innenlandske selskaper for å fungere som deres kunder. Banken har sine avdelinger i Mazar-e Sharif, Herat, Kandahar, Jalalabad og Kabul by.
Afghanistan International Bank ble til å begynne med kapitalisert til en verdi på 10 millioner amerikanske dollar, som nå har økt til 80 millioner amerikanske dollar. Banken forsøker å bli en modellbank i Afghanistan, og ble grunnlagt og drives i samsvar med beste internasjonale praksis. AIB utviklet seg raskt til en fullt operativ forretningsbank og tilbyr i dag et bredt spekter av produkter og tjenester, inkludert tilgang til minibanker og nettbank for lokale og utenlandske kunder. Banken tilbyr finans- og handelstjenester, betalingstransaksjoner samt å ta innskudd fra små og mellomstore bedrifter. AIB tilbyr også låneprodukter for både utenlandske selskaper og lokale små og mellomstore bedrifter.
FIA World Endurance Championship

Format

World Endurance Championship følger stort sett samme format som Intercontinental Le Mans Cup og består av syv utholdenhetsløp over hele verden, inkludert 24-timersløpet på Le Mans, hvor alle er minst seks timer lange. Kalenderen omfatter tre løp i Europa, to i Amerika, to i Asia og et i Midtøsten, som senere kan bli utvidet til åtte eller ni løp. Det er fire kategorier: LMP1 og LMP2-prototyper og GTE-kategorien, som er inndelt i GTE Pro for team med bare profesjonelle førere, og GTE Am for team som også bruker amatørførere.
Seks titler utdeles hver sesong, basert på antall poeng, hvorav to anses som verdensmesterskap, en for konstruktører og en for førere. Poengsystemet er lik det som brukes i FIAs øvrige verdensmesterskap, hvor poeng gis til de ti øverste plassene etter en glidende poengskala. Biler som fullfører løpet med bli klassifiser som elleve eller lavere tildeles et halvt poeng. Doble poeng gis for 24-timersløpet på Le Mans.
Strekkbenk

En strekkbenk er et torturinstrument fra middelalderen som strekker offerets kropp og dermed forårsaker store smerter og ofte permanent skade. Instrumentet er særlig kjent fra England, hvor den også ble kalt «Hertugen av Exeters datter», men ble også brukt andre steder i Europa.
Benken består av en rektangulær ramme eller benk med runde stokker i en eller begge ender. Offerets hender og føtter ble bundet til tau festet i stokkene, eventuelt til en stokk i den ene enden og et fast punkt i den andre, og stokkene ble så rotert med sveiver slik at tauene ble strammet.
Smerten kunne påføres gradvis, ved å kontrollere hvor mye man sveivet på stokkene. Dermed kunne offeret gis mulighet til å slippe smertene ved å tilstå eller komme med de ønskede opplysninger. Dersom torturisten ikke fikk svar ville offeret etter hvert bli klar over at torturen kunne medføre permanent skade og dermed vedvarende smerte. Det psykiske aspektet ved å føle og kanskje ikke minst høre at ledd, ben og brusk ble ødelagt gjorde strekkbenken til et av de mest brutale og fryktede torturinstrumentene.
Bruk av strekkbenken kunne kombineres med andre torturmetoder, som klyping med glødende tenger, ettersom offeret var i en svært sårbar stilling.
Jærstol

Jærstol er en sørvestlandsk stoltype med treramme, rett rygg og sete flettet av siv eller strå.   Møbelet kan lages med eller uten armlene, og en kan lage mindre utgaver for barn eller legge til meier slik at det blir en gyngestol.
Jærstolen er særlig knyttet til Hjelmeland.  Her har en laget stolene i over hundre år, og bedrifter som Slåke Møbelfabrikk og Aksel Hanssons jærstolfabrikk holder fortsatt tradisjonen i hevd. Ved den sistnevnte fabrikken kan en få med seg en utstilling om jærstolen. En forstørret jærstol – «verdas største» – blei satt opp på Sande i Hjelmeland i 1999.  Stolen finnes flere steder i verden.  I Norge har stolen trolig fått navnet rundt 1900, da hentet man sivet til setet fra tjernene på Jæren.  I nyere tid er sivet byttet ut med kinesisk sjøgress.
Gullstikka 2008

Gullstikka 2008, den sjuende Gullstikka-utdelingen, ble arrangert 5. mars 2009.

Vinnere og nominerte

Vinnerne er uthevet.
Linnesstranda naturreservat

Linnesstranda naturreservat ligger i Lier kommune ved Lierelvas utløp til Drammensfjorden, og ble opprettet ved kongelig resolusjon 28. juni 1985. Den 14. desember 2007 ble verneområdet utvidet som en del av verneplan for Oslofjorden. Området omfatter nå et areal på 593 dekar. 
Det er et våtmarksområde som er blitt til ved at Lierelvas munning opp gjennom tidene har flyttet seg og lagt opp store løsmasser. Området har store botaniske og ornitologiske verdier.
Reservatet har en utrolig frodighet som bare har blitt større siden fredningen i 1985. Det er nok noe av det nærmeste man kommer en tropisk urskog i Norge.
I 1995 ble det satt opp et tårn (fugletårn) for å observere fulene ved dagens utløp av Lierelva. Parker ved Gullaug skole og følg sti langs elvekanten, så finner du tårnet.
Innerst finner vi jordbrukslandskap og bebyggelse. Nedenfor bebyggelsen er det en gråor-heggeskog som i perioder med høyvann står med røttene i vann. Her vokser slyngplanten humle som lianer langs trærne, og gjør skogen nesten ugjennomtrengelig. Utenfor skogen kommer et belte med takrørskog og ytterst muddergrunner som blir blottlagt ved lavvann.
Det er observert hele 212 ulike fuglearter i området, hvor av årlig mer enn hundre og førti. Ca. 50 arter er hekkende. Siden området ikke er så stort, er det lettere komme i nærkontakt med fuglene på Linnesstranda enn mange andre steder.
Nes (Eysturoy)

Nes (IPA: [neːs], dansk: Næs) er et tettsted på Færøyene. Nes ligger langt sør på Eysturoy, ved østbredden til den lange fjorden Skálafjørður. Nes er administrasjonssenter i Nes kommuna, som dessuten omfatter nabobygdene Saltnes og Toftir. Nes er første gang nevnt i Hundebrevet fra 1300-tallet. Stedets kirke ble bygd i 1843. 1. januar 2009 hadde Nes 289 innbyggere, mot 188 i 1985.
Histeromerinae

Utseende

Ganske små (ca. 3 millimeter), svarte snyltevepser, vingene med et markert årenett. Hunnens eggleggingsrør er nokså kort.

Levevis

De er parasitoider som lever flere sammen (gregarisk) i larver av biller som borer inne i planter. Mange ulike billefamilier blir angrepet, men de må leve inne i planter eller ved.

Utbredelse

Gruppen er funnet i Holarktis, Sørøst-Asia og Australia.
Vassøy

Vassøy er en liten øy (0,73 km²) i Rogaland, få minutter med båt fra Stavanger. Vassøy hører til Storhaug bydel som ligger øst i Stavanger, og regnes som del av de såkalte «byøyene». Øyen har egen barneskole hvor elevtallet varierer mellom 80 og 90. Når elevene når ungdomsskolealder må de pendle til Stavanger for å gå på skole, oftest på St. Svithun skole på Storhaug.
Trafikkmessig betjenes Vassøy i dag av ferje («Rygerbuen») og diverse hurtigbåter, ansvarlig for tilbudet er trafikkselskapet Kolumbus. Det har i mange år vært diskusjon om bruforbindelse til Vassøy, men foreløpig er ferjeforbindelsen eneste tilknytning til fastlandet. Bygging av bro er godkjent, men man har ikke blitt enig om når den skal bygges.
Folketallet var 709 innbyggere i 2013